钦定古今图书集成/理学汇编/学行典/第135卷 > 性理大全 > 《富贵如浮云赋》〈以不义而得有如浮云为韵〉郑磻隐
## 钦定古今图书集成/理学汇编/学行典/第135卷 > 性理大全 > 《富贵如浮云赋》〈以不义而得有如浮云为韵〉郑磻隐

义重所守，云轻不居，苟崇高而非据，等飘薄之无馀。
比竞竞之荣，不因于道德；似悠悠之质，且寄于空虚。
推在天之所自，谅于吾其焉如？昔宣父以饮水为娱，
枕肱方息，原宪在左，颜生侍侧，感落落以抱影，见芵
英之改色。明征瞰室之诫，穷彼吉凶，遥怜出岫之容，
齐乎失得。且曰“得之不处，生也若浮，放于利而安，仰”
止于天而不留。将以轻列爵，动诸侯。虽南国佳人，漫
学如蝉之鬓；西园危槛，空齐似蜃之楼。察彼《载浮》，异
兹长守。高冠始加而已失，《雅歌》式遵而非久。象往来
之车盖，圆影难追；映蹀躞之马蹄，嘉名何有？诚以善
恶不昧，卷舒有时。由得之而滥矣，果飘然兮已而。暴
则不居，异郁郁纷纷之状，求而非道；“同朝朝暮暮之
姿。”然则触石而起者，如苟得之易；从风而灭者，非能
散之义。顾炎炎之色，鼎食皆虚。仰片片之多，烟空如
寄。倏忽时变，悠扬日曛。垂一言于百代，揖万国之孤
云。月榭风台，空复散其萧索。藻扄黼帐，皆不驻于氤
氲。可以定圣哲之穷达，审是非于得否。山川之气，俄
失高明之象，速朽至乎哉！如云之喻，传于二三子之